उपलब्ध जानकारी के अनुसार 1949 की फिल्म बरसात के अतिरिक्त जिन फिल्मों में रमेश शास्त्री जी के लिखे गिने- चुने गीत शामिल हुए, उनके नाम हैं- राम विवाह-1949 (रूप अनूप सुहाए... गौरी पूजन चली जानकी) एवं उषा हरण -1949 (झिलमिल झिलमिल तारे चमके..., रात सुहानी खिली चांदनी..., आज मेरे जीवन के नभ में छाई है अन्धियारी) इनके अतिरिक्त हर हर महादेव-1950 (मन न माने..., गुन गुन गुन गुंजन करता भंवरा...,कंकर- कंकर से मैं पूछूं..., ऋतु अनोखी प्यार अनोखा..., रूमझूम- रूमझूम चली जाऊं..., हलुलुलुल- हलुलुलु हाल रे... एवं टिम टिमाटिम... ) एवं जय महाकाली 1951 (चम चमा चम... दुनिया मेरी बसाने वाले...) में भी उनके गीत शामिल किए गए थे। उनकी बेटी के अनुसार, शास्त्री जी ने राम शरण के नाम के कुछ गैर फिल्मी गीत भी लिखे थे जो रेडियो सीलोन से बजते थे लेकिन उनकी विस्तृत जानकारी उपलब्ध नहीं है। उन्होंने बहुत से गीत लिख कर बांट दिए जिसे लोगों ने अपने नाम से बाद में प्रस्तुत कर दिया। गीत लिखने के बाद वे उस पर अपना अधिकार नहीं जताते थे।